CELEX: 62012CA0079
Language: lv
Date: 2013-02-21 00:00:00
Title: Lieta C-79/12: Tiesas (astotā palāta) 2013. gada 21. februāra spriedums ( Curtea de Apel Alba Iulia (Rumānija) lūgums sniegt prejudiciālu nolēmumu) — SC Mora IPR SRL/Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu (Nodokļi — PVN — Direktīva 2006/112/EK — 211. pants — PVN atliktais maksājums par importu)

20.4.2013   
            
            
               LV
            
            
               Eiropas Savienības Oficiālais Vēstnesis
            
            
               C 114/20
            
         Tiesas (astotā palāta) 2013. gada 21. februāra spriedums (Curtea de Apel Alba Iulia (Rumānija) lūgums sniegt prejudiciālu nolēmumu) — SC Mora IPR SRL/Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu
   
   (Lieta C-79/12) (1)
   
   (Nodokļi - PVN - Direktīva 2006/112/EK - 211. pants - PVN atliktais maksājums par importu)
   2013/C 114/28
   Tiesvedības valoda — rumāņu
   
      Iesniedzējtiesa
   
   
      Curtea de Apel Alba Iulia
   
   
      Lietas dalībnieki pamata procesā
   
   
      Prasītāja: SC Mora IPR SRL
   
   
      Atbildētājas: Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu
   
   
      Priekšmets
   
   Lūgums sniegt prejudiciālu nolēmumu — Curtea de Apel Alba Iulia — Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu (OV L 347, 1. lpp.) 211. panta interpretācija — LESD 26. panta 2. punkta, 28., 30. un 107. panta interpretācija — Dalībvalstu tiesības atļaut atlikt PVN samaksu importējot — Tāda valsts tiesiskā regulējuma pieļaujamība, kurā ir izvirzīts direktīvā neparedzēts nosacījums par atliktā maksājuma sertifikāta saņemšanu — Secīgi tiesību aktu grozījumi, ar kuriem no pienākuma samaksāt PVN importējot tiek atbrīvoti tikai atsevišķi nodokļa maksātāji — Diskriminācija — Ievedmuitas nodokļa aizlieguma pārkāpums
   
      Rezolutīvā daļa:
   
   Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 211. pants ir jāinterpretē tādējādi, ka tas neliedz piemērot tādu dalībvalsts tiesisko regulējumu kā pamatlietā aplūkotais, kurā par importētajām precēm maksājamā pievienotās vērtības nodokļa atliktā maksājuma iespēja ir pakārtota nosacījumam par šīs direktīvas noteikumos neprasīta sertifikāta saņemšanu, ja vien šāda sertifikāta saņemšanas nosacījumi atbilst nodokļu neitralitātes principam, par ko pārliecināties ir iesniedzējtiesas ziņā.
   
      (1)  OV C 126, 28.4.2012.